באתר טרווליסט להשוואת מחירים בתיירות בדקו כמה כסף חסכו מי שהקדימו להזמין את חופשת החג, לעומת המזמינים ברגע האחרון. מנתוני טרווליסט ניתן ללמוד כי מי שחיכה לרגע האחרון עם הזמנת החופשה שילם באופן משמעותי יותר עבור עלות חופשת הפסח.
כך לדוגמה, מי שהזמין את חופשת החג כבר בחודש ספטמבר 2017, חסך מאות דולרים, לעומת מי שהזמין את החופשה בחודש האחרון. לדוגמה, חבילת נופש למדריד בין התאריכים 2-6.4, למלון ספציפי, עלתה בחודש ספטמבר האחרון 880$ לאדם, לעומת 1,064$ בחודש מרץ 2018, עלייה של 242$! כלומר, מי שהקדים להזמין את החבילה בספטמבר, חסך לא פחות מ-484$ לזוג.
בדיקת מחירי הטיסות לפסח מעלה עלייה דרמטית אף יותר. כך למשל, טיסה לפראג, בין התאריכים 1-5.4, עם אותה חברת התעופה (UP), עלתה בחודש ספטמבר 2017, 292$, לעומת מחירה כעת, העומד על 809$, עלייה של 515$. כלומר, מי שהקדים להזמין את הטיסה לפסח בספטמבר, חסך לא פחות מ-517$ לכרטיס!
תמר גרזון, מנכ"לית טרווליסט מציינת:" ככלל, טיסות סדירות וטיסות של חברות לואו-קוסט עדיף תמיד להזמין כמה שיותר מוקדם. השנה אנו רואים כי גם מי שהזמין עוד בחודש ספטמבר חבילת נופש לפסח חסך מאוד דולרים."